b'\n_START_ARTICLE_\nTomos ATX 50 c\n_START_PARAGRAPH_\nTomos ATX 50C je (enduro) moped, ki ga je proizvajalo podjetje Tomos od leta 1988 do leta 2002. Njegov predhodnik je bil Tomos BT50, ki je \xc5\xbee v serijski izvedbi dosegel hitrost 80 km/h. _NEWLINE_Poganja ga agregat, ki pri 5500 obratih dosega 1,6 kW (2,2 KM), menjalnik pa ima 5 no\xc5\xbenih prestav. Porabi okoli 2,1 l goriva na 100 km (l/100km). Nosilnost mopeda je 150 kg, masa pa 70 kg. Kon\xc4\x8dna hitrost je omejena na 50km/h. Moped nudi relativno velik skladi\xc5\xa1\xc4\x8dni prostor v notranjosti sede\xc5\xbea, ki se preprosto odpre s prikrito ro\xc4\x8dico pod sede\xc5\xbeem, nekateri modeli so imeli tudi zaklep tega predala. Kot dodatno opremo so ponujali tudi obratomer._NEWLINE_Tomos ATX 50 je bil uporabljen tudi v filmu Poletje v \xc5\xa1koljki, kot prevozno sredstvo bogatej\xc5\xa1e mladine.\n_START_SECTION_\nOblikovanje\n_START_PARAGRAPH_\nOblikovalec Igor Rosa je v letu 1980 za\xc4\x8del s trajnostno zasnovo modelov Tomosa. Njegov pristop ga je pripeljal do oblikovanja modelov ATX, BT in CTX, ki si delijo ve\xc4\x8d skupnih elementov, kar je racionaliziralo proizvodnjo._NEWLINE_Med svojo 38 letno kariero je Igor Rosa pustil neizbrisen pe\xc4\x8dat Tomosu, kjer je oblikoval mopede skoraj celih 11 let._NEWLINE_Igor Rosa je za oblikovanje mopeda Tomos ATX 50c dobil kar dve oblikovalski nagradi: Slovenian Design Award 2004 in Timeless Slovenian Design_NEWLINE_ATX 50C ima tipi\xc4\x8dno diagonalno vizualno shemo, ki jo je dolo\xc4\x8dil polo\xc5\xbeaj voznika in je nastal na osnovi ergonomske \xc5\xa1tudije sti\xc4\x8dnih to\xc4\x8dk med voznikom in mopedom, pozornost pa je bila namenjena tudi aerodinami\xc4\x8dnosti.'